Конрад

**Конрад** (*Конрат*, *Кунрад*, *Кунрат*) — мужчынскае імя. Вытворныя прозьвішчы — **Кондрат**, **Кандратовіч**.

## Паходжаньне

Конрад, Конрат, Кунрад або Кунрат (Konrad, Conrat, Cunrad, Cunrat) — імя германскага паходжаньня. Іменная аснова -кон- (-кун-) (імёны ліцьвінаў Кондрут, Кунат, Якун; германскія імёны Cundrud, Kunat, Acun) паходзіць ад гоцкага koni- 'адважны' або германскага kunja, kuni '(хтосьці) з годнага, шляхецкага роду', а аснова -рад- (-рат-) (імёны ліцьвінаў Радзівіл, Раталт, Радавін; германскія імёны Ratwilius, Ratolt, Radowin) — ад гоцкага *rêþs, германскага rad- 'рада'.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Konrad (Konrat, Kunrod, Kunrot).

У 1633 годзе ў Каралявецкім унівэрсытэце навучаўся *Georgius Conradi, Regiomontanus Borussus*. Увогуле, прозьвішча Konrad (Conrad) шырока бытавала ў Прусіі, у тым ліку ў ваколіцах Мэмэлю.

Варыянты імя ў гістарычных крыніцах: *Cunrado Januskovicz* (1461 год); *domino Gabriele Cunrado Iwaszkowycz* (9 ліпеня 1489 году); *generosis dominis Petro Kvnrathowycz* (10 траўня 1506 году); *Conrad Waszko… Conrad y Sienkowicze* (1563 год); *z Jurgielem Konratowiczem… Jurgiel Konratowicz* (4 сьнежня 1554 году); *Conradowicz* (1610—1622 гады); *Mikołaj Konratowicz* (1621 год).

## Носьбіты
* Конрад I (890—918) — кароль нямецкі (911—918)
* Конрад II (990—1039) — кароль нямецкі (1024—1039)
* Конрад I Брненскі (1035—1092) — князь чэскі
* Конрад III (1093—1152) — кароль нямецкі (1138—1152)
* Конрад I Мазавецкі (1187—1247) — князь мазавецкі
* Конрад I (каля 1204—1304) — маркграф Брандэнбургу
* Конрад IV (1228—1254) — кароль нямецкі (1237—1254)
* Конрад II Чэрскі (каля 1250—1294) — князь мазавецкі
* Конрад Цёльнэр фон Ротэнштайн (1325—1390) — 23-і вялікі магістар Тэўтонскага ордэну (1382—1390)
* Конрад фон Валенрод (1330—1393) — 24-ы вялікі магістар Тэўтонскага ордэну (1391—1393)
* Конрад фон Юнгінген (1355—1407) — 25-ы вялікі магістар Тэўтонскага ордэну (1393—1407)
* Конрад — каталіцкае хроснае імя Таўцівіла Кейстутавіча (1355?—1390), сына вялікага князя літоўскага Кейстута
* Конрад (1360-я — 1390) — літоўскі князь, сын Войдата
* Конрад — староста ковенскі, які прывесіў да акту Гарадзенскай умовы пячаць з рускім надпісам «ПЕЧА… …ОНДРАТОВА»
* Конрад Кучук (упамінаецца ў 1436) — літоўскі баярын, пачынальнік роду Кучукоў (Кучуковічаў)
* Конрад Монтаўтавіч (упамінаецца ў 1440—1446) — літоўскі баярын, сын Монтаўта
* Конрад Ганушкавіч — літоўскі баярын, які ўпамінаецца ў 1461 годзе
* Конрад Гудзігердавіч (да 1437 — па 1476) — літоўскі баярын, сын Гудзігерда Валімонтавіча
* Конрад III Руды (1448—1503) — князь мазавецкі, сын Барбары Алелькаўны і муж Ганны Радзівіл
* Конрад Івашкавіч — літоўскі баярын, які ўпамінаецца ў 1522 годзе
* Конрад Парфяновіч (Konrad Parfianowicz) — праваслаўны віленскі купец, які ўпамінаецца ў 1664 годзе
* Конрад Адэнаўэр (1876—1967) — першы фэдэральны канцлер Заходняй Нямеччыны (1949—1963)

Кандратовічы (Кондраты) гербу Сыракомля — літоўскі шляхецкі род.

Конрады (Konrad) гербаў Суліма і ўласнага — літоўскі шляхецкі род зь Меншчыны.

У XVI ст. існавала сяло Конрадзе (*Конрадзе*) у Жамойцкім старостве.

У гістарычнай Прусіі існуе вёска Канрады.

## Глядзіце таксама
* Кона
* Рада
* Ганус (імя)
* Індрых

## Крыніцы

## Літаратура
* 
* 

Катэгорыя:Мужчынскія імёны